Xokkonati fl-Italja – Anzjana bil-COVID-19 tmut fl-ambulanza quddiem l-isptar għax ma kienx hemm post ġewwa Maria Giuseppa Palma, anzjana Taljana ta' 80, residenti fid-dar tal-anzjani RSA Don Orione u li kienet iċċertifikata bil-COVID-19, mietet fir-reġjun ta' Abruzzo f'ambulanza fuq l-għatba tal-isptar hekk kif is-soddod kienu kollha okkupati. Din l-aħbar qajmet furur sħiġħ fir-reġjun Taljan tant li s-sindku kellu kliem aħrax għal dan il-każ u ddeskrivih bħala inaċċettabbli u li jpinġi lill-Italja bħala pajjiż mhux preparat.